Tri mësime holandeze për vizat
Holandezi Sven Krameri sapo kishte fituar medaljen e artë olimpike në patinazh. Menjëherë pas garës, një gazetare amerikane filloi intervistën duke e pyetur për emër, vendin që e përfaqëson dhe çfarë kishte fituar. Krameri u përgjigj: "Je e marrë? Nuk përgjigjem në këtë budallallëk". Kjo përgjigje e legjendës holandeze të patinazhit më së bukuri kap vetinë kyçe të shoqërisë holandeze. Holandezët janë të drejtpërdrejtë. Si më pyet për emër dhe mbiemër kur sapo fitova medaljen olimpike? Çfarë nuk shkon me ty? Pra, holandezët e thonë në sy atë që mendojnë dhe çdo gjë më pak se kjo konsiderojnë hipokrizi. Të qenët të drejtpërdrejtë dhe të sinqertë është krenari holandeze. Së bashku me biçikletën dhe mungesën e perdeve në dritare.